

Husk at melde afbud 24 timer før. Ellers betales for en konsultation

· Jeg skriver journal. 
· Dvs. noter om fx dit helbred, psykiske tilstand og sociale forhold. Formålet er at give dig en god og relevant behandling.
· Jeg kan modtage oplysninger om dig 
· fra din læge eller andre, hvis du har givet dit samtykke til, at de sender oplysningerne til mig.
· Jeg har tavshedspligt,
· Det er kun mig der har adgang til din journal.
· Jeg kan give oplysninger videre 
· til din læge og andre, hvis du har givet dit samtykke til det.
· Jeg har pligt til at bryde min tavshed, 
· hvis der er alvorlig risiko for, at du eller andre kommer til skade.
· Jeg har pligt til at underrette kommunen, 
· hvis jeg er bekymret for et barns trivsel og udvikling
· Jeg sender oplysninger til betalere,
· hvis nogen (Sygesikringen, forsikring, kommune, netværk) betaler dine samtaler helt eller delvist.
· Din journal bliver opbevaret 
· i et sikret journalsystem, der ligger hos en databehandler. Jeg gemmer dine oplysninger i 5 år
· Din journal bliver tilintetgjort 5 år 
· efter der sidst er skrevet noget i journalen. 
· Du har ret til at få at vide, hvad der står i din journal. 
· Kontakt mig hvis du vil vide hvad der står.
· Man må ikke slette i en journal. 
· Hvis noget ikke er korrekt, kan jeg tilføje en rettelse. 
· Hvis du er utilfreds 
· med håndterer dine oplysninger, så sig det til mig, så finder vi en løsning. Hvis du stadig er utilfreds, kan du klage til datatilsynet.

Hvilke oplysninger behandles?
I forbindelse med din behandling på klinikken noterer jeg oplysninger om dine helbredsmæssige forhold til brug for den journalførelse, som jeg efter sundhedslovgivningen har pligt til at foretage. De nærmere regler findes i autorisationslovens kapitel 6 og journalbekendtgørelsen (bkg. nr. 1090 af 28. juli 2016 om 1090 om autoriserede sundhedspersoners patientjournaler).
Udover de helbredsoplysninger jeg noterer om dig, kan jeg modtage helbredsoplysninger om dig fra andre sundhedspersoner, f.eks. din læge, efter reglerne i sundhedslovens kapitel 9.
Oplysningerne anvendes til brug for en god og sikker behandling af dig og de administrative funktioner, der er forbundet hermed.
Jeg har pligt til at opbevare dine oplysninger sikkert og fortroligt.
Jeg kan også registrere andre oplysninger om dig til brug for afregningsformål. Disse oplysninger noteres med hjemmel i databeskyttelsesforordningens art. 6, stk. 1, litra b og f [indtil 25. maj 2018: persondatalovens § 6, stk. 1, nr. 2 og nr. 7].

Videregivelse af oplysninger
Efter sundhedsloven har jeg tavshedspligt om dine helbredsmæssige og andre følsomme forhold.
Videregivelse af helbredsoplysninger må som udgangspunkt kun ske med dit samtykke. I særlige tilfælde kan der efter reglerne i sundhedsloven ske videregivelse uden samtykke. Det vil typisk være til andre sundhedspersoner, f.eks. din egen læge. De nærmere regler herom findes i sundhedslovens kapitel 9.
De oplysninger jeg har registreret til brug for afregningsformål, udveksles med betalingsformidlere i det omfang, det er nødvendigt for at gennemføre betalingerne. Hvis din behandling helt eller delvist betales af andre end dig selv, f.eks. af din region eller af et forsikringsselskab, vil jeg også videregive oplysninger om behandlingen til den, der skal betale.




Hvor længe opbevares oplysningerne?
Din journal opbevares i det tidsrum, der er fastlagt af Styrelsen for Patientsikkerhed. Det gældende tidsrum er 5 år fra det seneste notat i journalen, jf. journalbekendtgørelsens § 15, stk. 2. I særlige tilfælde kan journalen opbevares længere.
Oplysninger til brug for afregningsformål opbevares så længe, det er nødvendigt af hensyn til afregning og bogføring.

Dine rettigheder vedrørende oplysningerne
Du kan få indsigt i hvilke oplysninger, jeg har registeret om dig, ved at kontakte mig. Efter autorisationslovens § 24 må jeg ikke slette oplysninger i din journal, men hvis du mener, at der er fejl i journalen, kan du bede om, at der laves en tilføjelse.
For oplysninger, der ikke er omfattet af patientjournalen, har du har ret til at få rettet eller slettet ukorrekte oplysninger. Du har også ret til at bede om at ophøre med at behandle sådanne oplysninger om dig.

Klage
Klager over vores behandling af dine personoplysninger kan indgives til Datatilsynet, Borgergade 28, 5. sal, 1300 København K. Du kan finde nærmere oplysninger om Datatilsynet på www.datatilsynet.dk. 
Tilsyn med reglerne i sundhedslovgivningen føres af Styrelsen for Patientsikkerhed. Du kan findes styrelsens kontaktoplysninger på www.stps.dk.

